Aga tulles tagasi peaministri süüdistuste juurde. Kõik võivad lugeda minu ja Aavo Koka ühist arvamusartiklit 2007. aasta jaanuaris. Selle pealkirjaks oli  "Euro alles aastaks 2025?". Ja lõpus oli küsimärk. Mitte punkt. See oli kirjutatud olukorras, kus peaminister väitis, et euro nimel ta majanduskasvu pidurdama ei hakka. Artiklis ütlesime, et kriteeriumid on nii seatud, et nende täitmine on mitte midagi tehes võimatu. Selles artiklis kirjeldame ka, et kui majanduskasv peaks aeglustuma või hoopis kriis tulema ning täidame inflatsiooni kriteeriumi, siis majanduslanguse tingimustes ei pruugi täita eelarvedefitsiidi kriteeriumi. Aga oma silm on kuningas ja soovitan see artikkel läbi lugeda. Ning anda hinnang, kumb eksis. Kas peaminister või allakirjutanu.